- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Ziua Mondială a Sănătăţii Orale. 18% dintre români nu au fost la stomatolog în ultimii cinci ani
- Aproape doi din 10 români nu au fost la stomatolog în ultimii cinci ani.
- Patru din 10 fumători peste 65 de ani ajung să îşi piardă complet dinţii.
- România este pe ultimul loc în Uniunea Europeană în ceea ce priveşte sănătatea orală.
Ziua Mondială a Sănătăţii Orale. 18% dintre români nu au fost la stomatolog în ultimii cinci ani
În fiecare an, în data de 20 martie, la nivel internaţional este celebrată Ziua Mondială a Sănătăţii Orale.
"Ţara noastră este pe ultimul loc în Uniunea Europeană din punct de vedere al sănătăţii orale. Potrivit unui raport INSP, 18% dintre români nu au fost la medicul stomatolog în ultimii cinci ani, adresabilitatea scăzută generând agravarea afecţiunilor stomatologice şi creşterea costurilor necesare pentru tratarea acestora," avertizează dr. Cristina Cristea, medic specialist parodontolog la Clinicile Trident.
Printre cele mai frecvente afecţiuni orale se numără cariile dentare, bolile parodontale, edentaţia şi traumatismele dinţilor. Potrivit specialiştilor, marea majoritate a afecţiunilor orale pot fi evitate sau tratate în stadii incipiente.
În afară de creşterea adresabilităţii la medicul stomatolog, o îmbunătăţire accentuată a stării de sănătate orală a românilor poate fi obţinută şi prin schimbări mici şi constante cu privire la obiceiuri şi stil de viaţă.
Un studiu al Centrului pentru Prevenirea şi Controlul Bolilor din SUA arată că 4 din 10 fumători peste 65 de ani ajung să se confrunte cu edentaţie totală (pierderea totală a dinţilor).
Afecţiunile stomatologice sunt o consecinţă directă a unui stil de viaţă nesănătos, caracterizat prin igiena dentară precară, o alimentaţie bogată în zahăr şi în produse rafinate, fumat şi consum excesiv de alcool.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO